Mato Jajalo. Mato Jajalo (;1988-yil 25-mayda tugʻilgan) — bosniyalik professional futbolchi, A Seriyaning „Udinese“ klubi va Bosniya va Gersegovina terma jamoasida yarim himoyachisi sifatida oʻynaydi. Jajalo professional faoliyatini NK Slaven Belupoda boshlagan, 2009-yilda Sienaga qoʻshilgan. Keyingi yili 1. FC Köln shartnoma imzoladi. 2014-yilda Sarajevoga ijaraga yuborilgan. Oʻsha yilning oxirida Rijekaga oʻtdi. Jajalo 2015-yilda Palermoga koʻchib oʻtgan. Oradan 4 yil oʻtib „Udinese“ bilan shartnoma imzoladi. Klublardagi faoliyati. Ilk faoliyati. Bosniya urushi boshlanganligi sababli, Jajaloning oilasi vatani Bosniya va Gersegovinadan qochib, Germaniyaga koʻchib oʻtdi va 1999-yilda Slaven Belupo jamoasining yoshlar tarkibiga qoʻshildi. 2007-yil 22-iyulda 19 yoshida Osijekka qarshi o‘yinda professional debyut qilgan. 5-avgust kuni Zagreb ustidan qozonilgan gʻalabada oʻzining birinchi professional golini kiritdi. 2009-yil iyun oyida Jajalo Italiyaning „Siena“ jamoasiga oʻtdi. Palermo. 2015-yilning yanvarida Jajalo 2019-yilning iyunigacha shartnoma asosida Palermoga oʻtdi. Jamoadagi rasmiy debyutini 1-fevral kuni Hellas Veronaga qarshi oʻyinda oʻtkazdi. 24-may kuni „Fiorentina“ga qarshi oʻyinda oʻzining birinchi golini urdi. 2017-yilning aprel oyida „Palermo“ B seriyaga tushib ketganiga qaramay, Jajalo klubda qolishga qaror qildi. 2018-yilning 2-aprelidagi „Parma“ga qarshi oʻyin Jajaloning 100-o‘yini boʻldi. Udinese. 2019-yilning iyun oyida Jajalo „Udinese“ bilan 3 yillik shartnoma imzoladi. 18-avgust kuni Italiya kubogi doirasida Südtirolga qarshi oʻyinda klub safida debyut qildi. Bir hafta oʻtgach, „Milan“ga qarshi ligadagi debyutini oʻtkazdi. Xalqaro faoliyati. Xorvatiyani turli yoshlar darajasida himoya qilganidan soʻng, Jajalo 2014-yil 12 noyabrda Argentinaga qarshi oʻrtoqlik oʻyinida katta terma jamoadagi debyutini oʻtkazdi. Dražen Ladić bosh murabbiyligidagi 21 yoshgacha boʻlganlar jamoasi sardori boʻlib oʻynagan. Biroq 2016-yilning mart oyidan Bosniya va Gersegovina terma jamoasida oʻynashga qaror qildi. Iyul oyida uning sport fuqaroligini Xorvatiyadan Bosniyaga oʻzgartirish haqidagi iltimosi FIFA tomonidan maʼqullangan edi. Keyinchalik, sentyabr oyida Belgiya va Kiprga qarshi 2018-yilgi Jahon chempionati saralash oʻyinlariga ilk bora chaqiruv oldi. Yutuqlari. Sarajevo Rijeka